ब्रायन एडम्स के कंसर्ट को पुलिस की मंजूरी नहीं  
पुलिस के मुताबिक एनएसआईसी एक्जीबिशन ग्राउंड इस तरह के कायर्क्रम के लिए सही जगह नहीं है इसलिए अब तक कंसर्ट को मंजूरी नहीं दी गई है।
दिल्ली में मंगलवार को होने वाले ब्रायन एडम्स के कंसर्ट को दिल्ली पुलिस ने सुरक्षा कारणों से अब तक मंजूरी नहीं दी है। ब्रायन एडम्स का कंसर्ट ओखला के एनएसआईसी एक्जीबिशन ग्राउंड पर होना है। पुलिस अधिकारियों के मुताबिक एनएसआईसी एक्जीबिशन ग्राउंड इस तरह के कायर्क्रम के लिए सही जगह नहीं है इसलिए अब तक कंसर्ट को मंजूरी नहीं दी गई है। अधिकारी के मुताबिक यहां केवल 6000 लोग ही आ सकते हैं लेकिन आयोजको ने बड़ी संख्या में टिकट बेच दिए हैं जिससे मुश्किल हो सकती है।